Eng koʻp xalqaro gol urgan ayol futbolchilar roʻyxati (davlatlar kesimida)
Ushbu sahifada har bir ayol milliy futbol jamoasi uchun eng yaxshi gol urgan futbolchilar roʻyxati keltirilgan. Bu roʻyxat barcha vaqtlardagi eng yaxshi xalqaro toʻpurarlar roʻyxati boʻla olamydi (bunga alohida roʻyxat bor), chunki bir nechta mamlakatlarda boshqa davlatning eng yaxshi toʻpuraridan koʻproq gol urgan ikki yoki undan ortiq oʻyinchi bor. Unda faqat „The top scorer for each country“ (Oʻz mamlakati boʻyicha eng yaxshi toʻpurarlar) roʻyxati keltirilgan. FIFA faqat futbol boʻyicha Jahon chempionati doirasida oʻtkazilgan oʻyinlarni (shu jumladan, saralash musobaqalari), qitʼa musobaqalari, kattalar terma jamoalari oʻrtasidagi oʻrtoqlik oʻyinlari va 1960-yilgacha boʻlgan olimpiyada finali va saralash oʻyinlarida kiritilgan gollarni (ayrim istisnolardan tashqari) xalqaro gol sifatida tan oladi. 2020-yil yanvar oyidan beri kanadalik hujumchi Christine Sinclair xalqaro miqyosdagi eng yaxshi toʻpurar hisoblanadi. U olti yildan ortiq vaqt davomida xalqaro miqyosdagi eng yaxshi toʻpurar unvonini egallab kelgan amerikalik Ebby Wambachni 2020-yil 15-yanvar sanasida oʻzining 185-xalqaro goli bilan ortda qoldirdi. Ebby Wambachning sobiq jamoadoshi Mia Hamm 1999—2013-yillar oraligʻida quyidagi roʻyxatda birinchi oʻrinni egallab keldi. Mia Hammdan oldin italiyalik futbolchi Elisabetta Vignotto ushbu roʻyxat peshqadami edi.